wickkiey/tamil-wikipedia-chunked huggingface dataset:
# புள்ளியியல் மற்றும் திட்ட அமலாக்க அமைச்சகம், இந்தியா

## பணிகள்

- நாட்டில் புள்ளியியல் அமைப்பின் திட்டமிடப்பட்ட வளர்ச்சிக்கான பொறுப்பு முகமையாகச் செயல்படுகிறது. புள்ளியியல் துறையில் விதிமுறைகள் மற்றும் தரநிலைகளை வகுத்து பராமரிக்கிறது. கருத்துகள் மற்றும் வரையறைகள், தரவு சேகரிப்பு முறை, தரவு செயலாக்கம் மற்றும் முடிவுகளை பரப்புகிறது.
- இந்திய அரசாங்கத்தின் அமைச்சகங்கள்/துறைகள் மற்றும் மாநில புள்ளியியல் பணியகங்கள் (SSBs) தொடர்பான புள்ளியியல் பணிகளை ஒருங்கிணைக்கிறது. இந்திய அரசின் அமைச்சகங்கள்/துறைகளுக்கு புள்ளியியல் முறை மற்றும் தரவுகளின் புள்ளிவிவர பகுப்பாய்வு குறித்து அறிவுறுத்துகிறது.
- தேசியக் கணக்குகளைத் தயாரிப்பதுடன், தேசிய உற்பத்தி, அரசு மற்றும் தனியார் நுகர்வுச் செலவுகள், மூலதன உருவாக்கம், சேமிப்பு, மூலதனப் பங்கு மதிப்பீடுகள் மற்றும் நிலையான மூலதனத்தின் நுகர்வு, அத்துடன் மேல்-பிராந்தியத் துறைகளின் மாநில அளவிலான மொத்த மூலதன உருவாக்கம் ஆகியவற்றின் வருடாந்திர மதிப்பீடுகளை வெளியிடுகிறது. தற்போதைய விலையில் மாநில உள்நாட்டு உற்பத்தியின் (SDP) மதிப்பீடு செய்கிறது.
- ஐக்கிய நாடுகளின் புள்ளியியல் பிரிவு, ஆசிய மற்றும் பசிபிக் பொருளாதார மற்றும் சமூக ஆணையம், ஆசியா மற்றும் பசிபிக் புள்ளியியல் நிறுவனம், சர்வதேச நாணய நிதியம், ஆசிய வளர்ச்சி வங்கி, சர்வதேச தொழிலாளர் அமைப்புகள் போன்ற சர்வதேச அமைப்புகளுடன் புள்ளியியல் தொடர்பைப் பேணுகிறது.
- தொழில்துறை உற்பத்தி குறியீட்டை ஒவ்வொரு மாதமும் தொகுத்து வெளியிடுகிறது. தொழில்துறையின் ஆண்டு ஆய்வு மேற்கொள்கிறது. ஒழுங்கமைக்கப்பட்ட உற்பத்தித் துறையின் வளர்ச்சி மற்றும் கட்டமைப்பில் ஏற்படும் மாற்றங்களை மதிப்பீடு செய்வதற்கும் புள்ளிவிவரத் தகவலை வழங்குகிறது.
- அவ்வப்போது அகில இந்தியப் பொருளாதாரக் கணக்கெடுப்பு மற்றும் தொடர் நிறுவன ஆய்வுகளை ஒழுங்கமைத்து நடத்துகிறது. பல்வேறு சமூகப் பொருளாதார ஆய்வுகள் மற்றும் பொருளாதாரக் கணக்கெடுப்பின் பின்தொடரும் நிறுவன ஆய்வுகள் மூலம் சேகரிக்கப்பட்ட தரவைச் செயலாக்க ஒரு உள் வசதியை வழங்குகிறது.
- வேலைவாய்ப்பு, நுகர்வோர் செலவுகள், வீட்டு நிலைமைகள் மற்றும் சுற்றுச்சூழல், கல்வியறிவு நிலைகள், சுகாதாரம், ஊட்டச்சத்து, குடும்ப நலன் போன்ற பல்வேறு சமூகப் பொருளாதாரப் பகுதிகளில் பல்வேறு மக்கள் குழுக்களின் நலனுக்காக குறிப்பிட்ட பிரச்சனைகளின் தாக்கத்தை ஆய்வு செய்வதற்குத் தேவையான தரவுத்தளத்தை உருவாக்குவதற்கு பெரிய அளவிலான அகில இந்திய மாதிரி ஆய்வுகளை நடத்துகிறது.
- கணக்கெடுப்பு அறிக்கைகளை தொழில்நுட்ப கோணத்தில் ஆய்வு செய்து, தேசிய மாதிரி ஆய்வு நிறுவனங்கள் மற்றும் பிற மத்திய அமைச்சகங்கள் மற்றும் துறைகளால் நடத்தப்பட்ட ஆய்வுகள் தொடர்பான கணக்கெடுப்பு சாத்தியக்கூறு ஆய்வுகள் உட்பட மாதிரி வடிவமைப்பை மதிப்பீடு செய்கிறது.
- அரசு, அரசு சார்ந்த அல்லது தனியார் தரவு பயனர்கள்/முகமைகளுக்கு விநியோகிக்கப்பட்ட பல வெளியீடுகள் மூலம் பல்வேறு அம்சங்களில் புள்ளிவிவரத் தகவல்களைப் பரப்புதல் மற்றும் ஐக்கிய நாடுகளின் நிறுவனங்களுக்கு தரவுகளை பரிமாறிக்கொளதல்.
# புள்ளியியல் மற்றும் திட்ட அமலாக்க அமைச்சகம், இந்தியா

## திட்டங்கள்

ஒவ்வொரு வணிக நிறுவனத்திற்கும் 16 இலக்க வணிக அடையாள எண் ஒதுக்க இந்த அமைச்சகம் பரிசீலித்து வருகிறது. வணிகங்கள் பற்றிய விரிவான தரவுத்தளத்தை உருவாக்கவும், பராமரிக்கவும் அரசாங்கத்திற்கு உதவுவதைத் தவிர, போலி நிறுவனங்களின் வாய்ப்புகளைக் குறைப்பதன் மூலம், அடையாளச் சிக்கல்களைத் தீர்ப்பதன் மூலம் மற்றும் எதிர்கால பதிவுகளால் நேரத்தைச் சேமிப்பதன் மூலம் தனிப்பட்ட எண் பல்வேறு அரசாங்க நிறுவனங்களுடனான வணிகத்தின் பரிவர்த்தனைகளை எளிதாக்கும்.
# புள்ளியியல் மற்றும் திட்ட அமலாக்க அமைச்சகம், இந்தியா

## இதனையும் காண்க

- இந்திய அரசின் அமைச்சகங்கள்
# வி. வசந்தா

**வி. வசந்தா** (சில இடங்களில் **சி. வசந்தா** என்றும் குறிப்பிடப்படுகிறார், இறப்பு 19, மே, 2023, *V. Vasantha*) என்பவர் தெனிந்திய நாடக, திரைப்பட நடிகை ஆவார். 70களிலும், 80களிலும் வெளியான பல படங்களில் முக்கிய வேடங்களில் நடித்த இவர் நூற்றுக்கும் மேற்பட்ட தென்னிந்திய மொழி படங்களில் நடித்துள்ளார். வசந்தா எம். கே. தியாகராஜ பாகவதரின் நாடக்குழுவில் தன் நடிப்பு வாழ்க்கையைத் துவக்கினார். இவர் இரவும் பகலும் என்ற படத்தில் ஜெய்சங்கருக்கு சோடியாக அறிமுகமானார். தொடர்ந்து கார்த்திகை தீபம் படத்தில் அசோகனுக்கு இணையாகவும் நடித்தார். அதன் பிறகு சில படங்களில் நாயகியாக நடித்தார். பின்னர் அக்கா, அம்மா வேடங்களில் பல படங்களில் நடித்துள்ளார். மேலும் எஸ். வி. சகஸ்ரநாமத்தில் நாடக்குழுவில் பட நாடகங்களில் நடித்துவந்தார்.
# வி. வசந்தா

## இறப்பு

மூப்பினால் ஏற்பட்ட உடல் நலக்குறைவினால் பாதிக்கபட்டிருந்த வசந்தா 2023 மே 19 அன்று தன் 82 வயதில் சென்னையில் இறந்தார்.
# வி. வசந்தா

## தேர்ந்தெடுத்த திரைப்படவியல்

- இரவும் பகலும் (1965)
- கார்த்திகை தீபம்
- எங்க வீட்டுப் பெண் (1965)
- இரு வல்லவர்கள் (1966)
- ஆலயம் (1967)
- எங்க ஊர் ராஜா (1968)
- கணவன் (1968)
- சக்கரம் (1968)
- பத்தாம் பசலி (1970)
- நங்கூரம் (1979)
- மாம்பழத்து வண்டு (1979)
- ஆயிரம் வாசல் இதயம் (1980)
- ராணுவ வீரன் (1981)
- எச்சில் இரவுகள் (1982)
- ராணித்தேனீ (1982)
- மூன்றாம் பிறை (1982)
- மூன்று முகம் (1982)
- அந்த 7 நாட்கள் (1981)
- ஓசை (1984)
- ஸ்ரீ ராகவேந்திரா (1985)
# ஜவுளி அமைச்சகம், இந்தியா

**ஜவுளி அமைச்சகம்** என்பது இந்திய அரசின் அமைச்சகங்களில் ஒன்றாகும். ஜவுளி, ஆடை மற்றும் கைவினைப் பொருட்கள் தயாரிப்பில் ஈடுபடும் அனைத்து இயற்கை, செயற்கை இழைகளும் இதில் அடங்கும். இந்த அமைச்சகத்தின் தற்போதைய மூத்த அமைச்சர் பியூஷ் கோயல் மற்றும் இணை அமைச்சர் தர்சனா ஜர்தோசு ஆவர்.
# ஜவுளி அமைச்சகம், இந்தியா

## அமைச்சகத்தின் பணிகள்

- ஜவுளிக் கொள்கை & ஒருங்கிணைப்பு
- மனிதனால் உருவாக்கப்பட்ட நூல் தொழில்
- பருத்தி ஜவுளி தொழில்
- சணல் தொழில்
- பட்டு மற்றும் பட்டு ஜவுளி தொழில்
- கம்பளி & கம்பளி தொழில்
- பரவலாக்கப்பட்ட விசைத்தறித் துறை
- ஜவுளி ஏற்றுமதி ஊக்குவிப்பு
- திட்டமிடல் & பொருளாதார பகுப்பாய்வு
# ஜவுளி அமைச்சகம், இந்தியா

## முக்கிய அலுவலகங்கள்

இந்த அமைச்சகத்தின் கீழ் இணைக்கப்பட்ட அலுவலகங்கள் பின்வருமாறு:
- கைத்தறி மேம்பாட்டு ஆணையர் அலுவலகம்
- கைவினைப் பொருட்கள் மேம்பாட்டு ஆணையர் அலுவலகம்
# ஜவுளி அமைச்சகம், இந்தியா

## முக்கிய அலுவலகங்கள்

### துணை அலுவலகங்கள்

- ஜவுளி ஆணையர் அலுவலகம்
- சணல் ஆணையர் அலுவலகம்
# ஜவுளி அமைச்சகம், இந்தியா

## முக்கிய அலுவலகங்கள்

### மத்தியப் பொதுத்துறை நிறுவனங்கள்[3]

- தேசிய ஜவுளிக் கழகம் (நேஷனல் டெக்ஸ்டைல் கார்ப்பரேஷன் லிமிடெட் (*NTC*)
- பிரித்தானியாவின் இந்தியா கார்ப்பரேஷன் லிமிடெட் (*BIC*)
- பருத்தி கார்ப்பரேஷன் ஆஃப் இந்தியா லிமிடெட் (சிசிஐ)
- சணல் கார்ப்பரேஷன் ஆஃப் இந்தியா (ஜேசிஐ)
- தேசிய சணல் உற்பத்தி நிறுவனம் (*NJMC*)
- மத்திய குடிசைத் தொழில் கழகம் (*CCIC*)
- தேசிய கைத்தறி மேம்பாட்டுக் கழகம் (*NHDC*)
# ஜவுளி அமைச்சகம், இந்தியா

## முக்கிய அலுவலகங்கள்

### சட்டப்பூர்வ அமைப்புகள்[4]

- சணல் உற்பத்தியாளர்கள் மேம்பாட்டுக் குழு
- தேசிய பட்டு வாரியம்
- தேசிய ஜவுளி குழு
# ஜவுளி அமைச்சகம், இந்தியா

## முக்கிய அலுவலகங்கள்

### தொழில் நுட்ப நிறுவனங்கள்

- தேசிய உடையலங்கார தொழில்நுட்பக் கல்லூரி
- சர்தார் வல்லபாய் படேல் பன்னாட்டு நெசவு மற்றும் மேலாண்மை பள்ளி, கோயம்புத்தூர்
# ஜவுளி அமைச்சகம், இந்தியா

## முக்கிய அலுவலகங்கள்

### ஆலோசனை அமைப்புகள்

- ஜவுளி தொழில் வளர்ச்சி குழு
- ஜவுளி ஆராய்ச்சி சங்கங்களுக்கான ஒருங்கிணைப்பு குழு
- ஜவுளி ஏற்றுமதி மேம்பாட்டு & ஒருங்கிணைப்புக் குழு
# ஜவுளி அமைச்சகம், இந்தியா

## முக்கிய அலுவலகங்கள்

### தன்னாட்சி அமைப்புகள்

- மத்திய கம்பளி மேம்பாட்டு வாரியம்
# ஜவுளி அமைச்சகம், இந்தியா

## இதனையும் காண்க

- இந்திய அரசின் அமைச்சகங்கள்
# 4-புளோரோநைட்ரோபென்சீன்

**4-புளோரோநைட்ரோபென்சீன்** (*4-Fluoronitrobenzene*) C<sub>6</sub>H<sub>4</sub>FNO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நைட்ரோபுளோரோபென்சீன் சேர்மத்தின் சாத்தியமான மூன்று மாற்றியங்களில் இதுவும் ஒன்றாகும். மஞ்சள் நிற எண்ணெயான இதை 2-நைட்ரோகுளோரோபென்சீனைப் பயன்படுத்தி ஆலெக்சு முறையில் தயாரிக்கலாம்.  
:C<sub>6</sub>H<sub>4</sub>ClNO<sub>2</sub>+ KF -> C<sub>6</sub>H<sub>4</sub>FNO<sub>2</sub> + KCl  
4-புளோரோநைட்ரோபென்சீனை ஐதரசனேற்றம் செய்து 4-புளோரோ அனீலினை தயாரிக்க இயலும். இது புளோரோயிமைடு என்ற பூஞ்சைக் கொல்லி தயாரிப்பதற்கான முன்னோடிச் சேர்மமாகும்.  
எலக்ட்ரான் திரும்பப் பெறும் நைட்ரோ குழு இருப்பதால், புளோரோநைட்ரோபென்சீன்களில் புளோரைடு ஒரு நல்ல வெளியேறும் குழுவாகும். இதனால் பீனாக்சைடுடனான வினை மோனோநைட்ரோடைபீனைல் ஈதரைக் கொடுக்கிறது.
# விக்கிப்பீடியா:Statistics/weekly/21-May-2023
| 215 | 2402:3A80:1941:805C:9F42:2658:1531:4EE4 | 0 | 1 | 0 | 0 | 0 | 0 | 0 | 1 | 307 |  |
| 216 | 2402:3A80:4142:F4FB:278:5634:1232:5476 | 0 | 1 | 0 | 0 | 0 | 0 | 0 | 1 | 6 |  |
| 217 | Dumky dollvbh | 0 | 0 | 0 | 0 | 0 | 0 | 1 | 1 | 0 |  |
| 218 | 175.157.237.241 | 0 | 1 | 0 | 0 | 0 | 0 | 0 | 1 | 0 |  |
| 219 | Muhamed~tawiki | 0 | 1 | 0 | 0 | 0 | 0 | 0 | 1 | 0 |  |
| 220 | 2409:4072:618:1EAB:9B51:D936:F300:A5C7 | 0 | 1 | 0 | 0 | 0 | 0 | 0 | 1 | 0 | } |
# தாமசு மோகன்

**தாமசு மோகன்** (Thomas Mohan) இந்தியாவின் பெங்களுருவைச் சேர்ந்த ஒரு வனவிலங்கு புகைப்படக் கலைஞரும் கட்டடப் பொறியாளரும் ஆவார். 1959 ஆம் ஆண்டு இவர் பிறந்தார். புகைப்படம் எடுப்பதில் உள்ள ஆர்வத்திற்காக உலகம் முழுவதும் பயணம் செய்துள்ளார்.  
தாமசு மோகன் அடிப்படையில் ஒரு கட்டடப் பொறியாளர். இந்தியாவில் பெங்களூரில் பிறந்து வளர்ந்தார். புகைப்படக் குடும்பத்தைச் சேர்ந்த இவர், மிக இளம் வயதிலேயே யாசிகா பாக்சு புகைப்படக் கருவி மூலம் புகைப்படங்கள் எடுக்கத் தொடங்கினார்.  
நிகான் வகை புகைப்படக் கருவிகளிலும் இவர் நிபுணத்துவம் வாய்ந்தவராகவும் செல்வாக்கு செலுத்துபவராகவும் இருந்தார். பிக்சு4காசு என்ற வனவிலங்கு புகைப்படக் குழு அமைப்பின் இணை நிறுவனராகவும் , புரோ வியூ மற்றும் கானான் குழுமத்தின் நிர்வாக பங்குதாரராகவும் செயல்பட்டார்.  
தாமசு மோகன் ஒரு சுயமாக கற்ற வனவிலங்கு புகைப்படக்காரர் ஆவார். இவரது புகைப்படக் கருவிகள் நிக்கான் டி6, டி850, டி4 வகை கருவிகளாகும். இவர் பயன்படுத்திய வில்லைகள் 600 எப்4, 400 எப்2.8, 300 எப்2.8, 70-200 எப்2.8,24-70 எப் 2.8, 14-24 எப்2.8, 105 எப்2.8.
# தாமசு மோகன்

## விருதுகள்

- முத்துக்குளம் ராகவன் பிள்ளை விருது, 2015
- 2015 மற்றும் 2016 ஆம் ஆண்டிற்கான டிசிபி புகைப்படக்காரர்
- புகைப்படக் கலைக்கான பன்னாட்டு கூட்டமைப்பு இரண்டு ஆண்டுகளுக்கு ஒரு முறை வழங்கும் உலகக் கோப்பை தங்கப் பதக்கம் வென்றவர்
# மலேசிய சிறைத் துறை

**மலேசிய சிறைத் துறை** (மலாய்: *Jabatan Penjara Malaysia*; ஆங்கிலம்: *Malaysian Prison Department*); என்பது மலேசிய உள்துறை அமைச்சின் (*Ministry of Home Affairs Malaysia*) கீழ் செயல்படும் மலேசிய அரசாங்கத்தின் ஓர் அரசு நிறுவனமாகும்.  
நீதிமன்றங்களால் தண்டனை விதிக்கப்பட்ட குற்றவாளிகளத் தடுத்து வைக்கும் சிறைகளுக்கு இந்தத் துறை பொறுப்பு வகிக்கிறது; அத்துடன் இந்தத் துறை, தடுப்பு மற்றும் மீட்சி நிறுவனங்களாகவும் (*Detention and Recovery Institutions*) செயல்படுகின்றன.  
இந்தத் துறையின் தலைமையகம் சிலாங்கூர், கிள்ளான் பள்ளத்தாக்கு, காஜாங், மலேசிய சிறை வளாகத்தில் (மலாய்: *Kompleks Penjara Kajang*; ஆங்கிலம்: *Malaysia Prison Complex*) உள்ளது.
# மலேசிய சிறைத் துறை

## வரலாறு

மலாயாவில் பிரித்தானியர் ஆட்சி காலத்தில், சிறைத் தண்டனை வழங்கிய துறைகள், அப்போதைய மலாயா மாநில அரசாங்கங்களின் (*Individual States' Governments*) தனிப்பட்ட விதிமுறைகளுடன் (*Respective Regulations*) இயங்கி வந்தன. இருப்பினும் மலாக்கா நீரிணை (*Straits Settlements*) மாநிலங்களுக்கு, சிங்கப்பூர் சார்ந்த ஒரு கண்காணிப்பாளர் (*Superintendent*), மேற்பார்வையாளராகச் செயல்பட்டு வந்தார். மலாயாவில் இருந்த அனைத்துச் சிறைச்சாலைகளும் அவரின் அதிகார வரம்பிற்குள் இருந்தன.  
மலாக்கா நீரிணையில் இருந்த மாநிலங்கள் தான் முதன்முதலில் தங்களின் சொந்த சிறைகளைக் கட்டின. பிரித்தானியர்கள் ஒரு பொறுப்பான சிறைத் துறையை அமைத்த பிறகுதான்; மலாயா கூட்டமைப்பு மாநிலங்கள் (*Federated Malay States*) (**FMS**) தங்கள் மாநிலங்களில் சிறைகளைக் கட்டின.
# மலேசிய சிறைத் துறை

## வரலாறு

### தைப்பிங் சிறைச்சாலை

தைப்பிங் சிறைச்சாலை (*Taiping Prison*) 1879-இல் கட்டப்பட்டது. குற்றச் செயல்களைத் தடுக்கலாம் என்ற நம்பிக்கையில்; கைதிகளுக்கு வேதனையைத் தருவதை முக்கிய நோக்கமாகக் கொண்டு சிறைச்சாலைகள் கட்டப்பட்டன.  
1881-ஆம் ஆண்டில், மலாய் சிறை அதிகாரிகளுக்கு உதவுவதற்காக சீக்கியர் காவலர்கள் (*Sikh Warders*) கொண்டு வரப்பட்டனர். சிறைகளில் வர்த்தகக் கல்வியை அறிமுகப் படுத்துவதற்காக ஆங்காங்கில் இருந்து தொழிற்கல்வி பயிற்றுனர்கள் வரவழைக்கப்பட்டனர்.
# மலேசிய சிறைத் துறை

## வரலாறு

### ஐரோப்பிய காவலர்கள்

தொழிற்கல்வியில் பாறை உடைத்தல் மற்றும் தச்சு வேலையும் அடங்கும். 1882-இல் கைதிகளை, குற்றங்களுக்கு ஏற்ப வகைப்படுத்தும் முயற்சிகள் மேற்கொள்ளப்பட்டன. 1889-இல் சில சிறைச்சாலைகளில் ஐரோப்பிய காவலர்கள் (*European Warders*) நியமிக்கப்பட்டனர்.  
மலாயா கூட்டமைப்பு மாநிலங்கள் உருவானதும், பேராக், பகாங், நெகிரி செம்பிலான் மற்றும் சிலாங்கூர் மாநிலங்களைச் சேர்ந்த நீண்ட கால கைதிகளுக்கு; தைப்பிங் சிறைச்சாலை ஒரு தடுப்பு மையமாக மாறியது. 1924-இல் பாறை உடைக்கும் பணி தவிர்க்கப்பட்டது. அதற்குப் பதிலாக தேங்காய் மட்டைகளைப் பிரித்து எடுக்கும் பணி அறிமுகம் செய்யப்பட்டது.
# மலேசிய சிறைத் துறை

## வரலாறு

### மலாயாவில் சப்பானிய ஆக்கிரமிப்பு

மலாயாவில் சப்பானிய ஆக்கிரமிப்பின் போது (*Japanese Occupation*) (1941-1945), மலாயாவில் இருந்த சிறைச்சாலைகள்; போர்க் கைதிகளத் தடுத்து வைக்கும் தடுப்பு முகாம்களாக (*Prisoner-of-War Camps*) பயன்படுத்தப்பட்டன. போர் முடிந்ததும் சிறைக் கைதிகளைப் பற்றிய அனைத்துப் பதிவுகளும் சப்பானிய இராணுவத்தால் (*Imperial Japanese Army*) அழிக்கப்பட்டு விட்டன.  
இரண்டாம் உலகப் போருக்கு பிறகு, மலாயாவில் இருந்த அனைத்து சிறைகளையும் நிர்வகிக்க ஒரு புதிய சிறை அலுவலகம் நிறுவப்பட்டது. போருக்குப் பிந்தைய காலத்தில் மலாயாவில் அமைதி திரும்பியது; நவீன நிர்வாக முறைகள் அறிமுகப்படுத்தப்பட்டன.
# மலேசிய சிறைத் துறை

## வரலாறு

### மலாயா அவசரகாலம்

1948-ஆம் ஆண்டு மலாயா அவசரகாலத்தில் (*Malayan Emergency*) சிறைக் கைதிகளின் எண்ணிக்கை அதிகரித்தது. அதனால் சிறைச்சாலைகளில் நெரிசல்கள் ஏற்பட்டன. இது சிறைச்சாலை அமைப்பின் (*Prison System*) மேம்பாட்டைச் சீர்குலைத்தது. இருப்பினும் 1949-ஆம் ஆண்டு இறுதியில் சிறை மேம்பாட்டுத் திட்டங்கள் மீண்டும் வழக்கமான நிலைக்கு திரும்பின.  
சிறைச்சாலைகள் சட்டம் 1952 (*Prisons Ordinance 1952*); மற்றும் சிறைச்சாலைகள் ஒழுங்குமுறைகள் சட்டம் 1953 (*Prisons Regulations 1953*) ஆகியவை பழைய சிறைச்சாலைகள் சட்டத்திற்குப் பதிலாக அறிமுகப் படுத்தப்பட்டன. 1953-ஆம் ஆண்டில், குற்றவியல் நீதி மசோதா (*Criminal Justice Bill*) நிறைவேற்றப்பட்டது. இது சாட்டையடி (*cat-o'-nine-tails*) பயன்பாட்டிற்கு முற்றுப்புள்ளி வைத்தது; அத்துடன் 'தண்டனை அடிமை' (*Penal Servitude*) என்ற சொல்லை 'சிறை' (*Prison*) என்று மாற்றியது.
# மலேசிய சிறைத் துறை

## வரலாறு

### முதல் சிறை ஆணையர்

1957-ஆம் ஆண்டு மலேசியாவிற்கு பிரித்தானியர்களிடம் இருந்து விடுதலை கிடைத்தது. அதைத் தொடர்ந்து, மலேசியாவில் உள்ள அனைத்து சிறைகளின் நிர்வாகத்தையும் பொறுப்பேற்க முதல் சிறை ஆணையர் (*Prisons Commissioner*) நியமிக்கப்பட்டார்.  
1963-இல், மலேசியா உருவானதும், சபா மற்றும் சரவாக் சிறைச்சாலைகள் மலேசிய சிறைத் துறையின் (*Prisons Department*) அதிகார வரம்பிற்குள் வந்தன.
# குணசீலா அறுவை சிகிச்சை மற்றும் மகப்பேறு மருத்துவமனை

**குணசீலா அறுவை சிகிச்சை மற்றும் மகப்பேறு மருத்துவமனை** (*Gunasheela Surgical and Maternity Hospital*) இந்தியாவின் பெங்களூரில் உள்ள தென்கிழக்கு பகுதியில் அமைந்திருக்கும் ஒரு புறநகர் பகுதியான பசவனகுடியில் உள்ளது. இம்மருத்துவமனை மகளிர் மருத்துவத்தில் நிபுணத்துவம் பெற்றதாகும். சமீபத்தில் மகளிர் மருத்துவத்திற்கான இந்திய சுகாதார விருதை குணசீலா அறுவை சிகிச்சை மற்றும் மகப்பேறு மருத்துவமனை வென்றது.
செயற்கை கருத்தரிப்பு முறையில் கருப்பையில் கருக்களை உள்வைப்பதற்கு முன் குரோமோசோமால் அசாதாரணங்களை ஆய்வு செய்யும் தொழில் நுட்பத்தை இம்மருத்துவமனை வழங்குகிறது.  
25,000 குழந்தை இல்லாத தம்பதிகளுக்கு சிகிச்சையளித்து 25 ஆண்டுகளில் 6,000 குழந்தைகளைப் பெற்றெடுத்திருப்பது குணசீலா மருத்துவமனையின் சாதனையாகும்.
# நிசித் பிரமாணிக்

**நிசித் பிரமாணிக்** (*Nisith Pramanik*) (பிறப்பு: 17 சனவரி 1986) மேற்கு வங்காள அரசியல்வாதியும், தற்போதைய இந்திய உள்துறை அமைச்சகம் மற்றும் இளைநர் நலம் மற்றும் விளையாட்டு அமைச்சகத்தில் இணை அமைச்சராக பணியாற்றுகிறார். இவர் மே 2019இல் அகில இந்திய திரிணாமூல் காங்கிரஸ் சார்பாக தின்ஹட்டா சட்டமன்ற தொகுதி உறுப்பினராக போட்டியிட்டு வென்றவர். இவர் சட்டமன்ற உறுப்பினர் பதவியிலிருந்து விலகி பாரதிய ஜனதா கட்சியில் இணைந்தார். மே 2019இல் கூச் பிஹார் மக்களவை தொகுதியிலிருந்து நாடாளுமன்றத்திற்கு தேர்வு செய்யப்பட்டார்.
# நிசித் பிரமாணிக்

## இதனையும் காண்க

- இந்திய அரசின் அமைச்சகங்கள்
# மத்திய ஆயுதமேந்திய காவல் படைகள், இந்தியா

**மத்திய காவல் ஆயுதப் படைகள்** (*Central Armed Police Forces* (*CAPF*) இந்தியாவின் உள் நாட்டு மற்றும் எல்லைப்புறக் காவலுக்கான இந்திய அரசின் உள்துறை அமைச்சகத்தின் கீழ் செயல்படும் அமைப்புகள் ஆகும். இதன் மூத்த அமைச்சர் உள்துறை அமைச்சர் அமித் சா ஆவார்.  
2011ஆம் ஆண்டு முதல் *துணை இராணுவப் படைகள்* என்பதற்கு பதிலாக *மத்திய ஆயுதமேந்திய காவல் படைகள்* என்று பெயரிட்டு, உள்நாட்டு பாதுகாப்பு மற்றும் எல்லைப் பாதுகாப்பு பணிகளுக்கு இப்படைகள் பணியாற்றுகிறது. இதன் ஒவ்வொரு படைகளுக்கும் இந்தியக் காவல் பணி அதிகாரிகள் தலைமை இயக்குநராக செயல்படுவர். விதிவிலக்காக அசாம் ரைப்பிள்ஸ் படைகளுக்கு மட்டும் லெப்டினண்ட் ஜெனரல் தரத்திலான இராணுவ அதிகாரி தலைமை வகிப்பர்.  
மத்திய ஆயுமேந்திய காவல் படைகளை 3 குழுக்களாகப் பிரிக்கப்பட்டுள்ளது. அவைகள் பின்வருமாறு:
- எல்லைக் காவல் படைகள்
- எல்லைப் பாதுகாப்புப் படை
- அசாம் ரைப்பிள்ஸ்
- இந்திய - திபெத் எல்லைக் காவல்படை
- சசசுத்திர சீமா பல்
- சிறப்புக் காவல் படைகள்
- தேசிய பாதுகாப்புப் படை (NSG)
- உள்நாட்டு பாதுகாப்பு படைகள்
- மத்திய சேமக் காவல் படை (CRPF)
- மத்திய தொழிற்சாலை பாதுகாப்புப் படை (CISF)
# மத்திய ஆயுதமேந்திய காவல் படைகள், இந்தியா

## இதனையும் காண்க

- இந்தியத் துணை இராணுவப் படைகள்
# காங்கேயன் பாளையம் நட்டாற்றீஸ்வரர் கோவில்

**நட்டாற்றீஸ்வரர் கோவில்** என்பது தமிழ்நாடு மாநிலத்தில் ஈரோடு மாவட்டத்தில் காங்கேயன் பாளையம் எனும் ஊரில் அமைந்துள்ள சிவாலயமாகும்.
# காங்கேயன் பாளையம் நட்டாற்றீஸ்வரர் கோவில்

## தொன்மம்

சிவபெருமானுக்கும் பார்வதி தேவிக்கும் இமய மலையில் திருமணம் நடைபெற்ற இருந்தது. அத்திருமணத்தை காண தேவர்கள், மக்கள், கணங்கள் அனைவரும் ஓரிடத்தில் கூடுவதால் சமநிலை இழக்கும். அதனைத் தடுக்க சிவபெருமான் அகத்திய முனிவரை அழைத்து பொதிகை மலை சென்று உலகை சமப்படுத்தக் கட்டளையிட்டார்.  
அகத்தியர் தென்னகம் நோக்கி வரும் போது வாதாபி - வில்வலன் எனும் இரு அரக்கர்களை அழித்தார். அதனால் அசுரஹத்தி தோஷம் பிடித்து. அதனை நீக்க காவிரி ஆற்றின் நடுவில் இருந்த குன்றில் மணலில் லிங்கம் செய்து பூஜை செய்தார். காட்டில் விளைந்திருந்த கம்பை எடுத்து கையால் திரித்து மாவாக்கி, நீர் விட்டுக் காய்ச்சிப் படைத்தார் என்று தலபுராணம் கூறுகிறது.
# காங்கேயன் பாளையம் நட்டாற்றீஸ்வரர் கோவில்

## சன்னதிகள்

- அகத்தீஸ்வரர் என்கிற நட்டாற்றீஸ்வரர்
- நல்லநாயகி என்கிற அன்னபூரணி
- தகப்பன் சாமி என்ற முருகன்
- காவிரி கண்ட விநாயகர்
# காங்கேயன் பாளையம் நட்டாற்றீஸ்வரர் கோவில்

## சிறப்பு நாட்கள்

- சித்திரை முதல் நாள் சிறப்பு வழிபாடு.
- ஆடிப்பெருக்கு மற்றும் கார்த்திகை கடைசி திங்களன்று அகத்தீசுவரருக்கு 108 சங்காபிசேகம் சித்திரை முதல் நாள் அன்று மூலவர் அகத்தீஸ்வரருக்கு தயிர் கலந்த கம்பங்கூழ் நைவேத்யமாகப் படைக்கப்படுகிறது.
# மலேசிய பொதுச் சேவைகள் ஆணையம்

**மலேசிய பொதுச் சேவைகள் ஆணையம்** (மலாய்: *Suruhanjaya Perkhidmatan Awam Malaysia* (**SPA**); ஆங்கிலம்: *Public Services Commission of Malaysia*) (**PSC**); என்பது மலேசிய நடுவண் அரசு சார்ந்த பொதுச் சேவைகளின் (*Public Services of Malaysia's Federal Government*) பொது நிர்வாகத்திற்குப் பொறுப்பு வகிக்கும் ஆணையம் ஆகும்.  
இந்த ஆணையம் மலேசிய அரசியலமைப்பு பிரிவு 139-இன் (*Article 139 of the Constitution of Malaysia*) மூலம் நிறுவப்பட்டது.  
மலேசிய அரசாங்கம் அல்லது மலேசிய நடுவண் அரசின் பொதுச் சேவைகளில் (*Federal Civil Service*) பணிபுரியும் அனைத்து உறுப்பினர்களின் நடத்தைகள் (*Conducts*) தொடர்பான விதிமுறைகளையும்; மற்றும் ஒழுங்கு முறைகளையும் (*Rules and Regulations*) இந்த ஆணையம் தீர்மானக்கிறது.
# மலேசிய பொதுச் சேவைகள் ஆணையம்

## பொது

மலேசிய பொதுச் சேவைகளில் உள்ள பெரும்பாலான உறுப்பினர்களை நியமிக்கவும்; பணிநீக்கம் செய்யவும் மலேசிய பொதுச் சேவைகள் ஆணையத்திற்கு அதிகாரம் உள்ளது.  
மலேசிய மாமன்னர் (*King of Malaysia*) நியமித்த சிறப்புப் பதவிகளுக்கான (*Designated Special Posts*) அதிகாரிகள் குறித்து மலேசிய மாமன்னருக்கு ஆலோசனை வழங்கும் உரிமையும் இந்த ஆணையத்திற்கு உண்டு.
# மலேசிய பொதுச் சேவைகள் ஆணையம்

## பொது

### மலேசிய மாமன்னர்

மலேசிய அரசியலமைப்பு பிரிவு 139(4)-இல் (*Article 139(4) of the Federal Constitution*) குறிப்பிடப் பட்டதற்கு இணங்க; மலேசிய பொதுச் சேவைகள் ஆணையத்தின் தலைவர் மற்றும் பிற உறுப்பினர்களை; மலேசிய மாமன்னர் (*Yang di-Pertuan Agong*); அவரின் விருப்பத்திற்கு இணங்க நியமிக்க இயலும்.
# நறுவி மருத்துவமனை

**நறுவி மருத்துவமனை** என்பது தமிழ்நாட்டின் வேலூரில் செயல்படும் ஒரு பல்நோக்கு மருத்துவமனை ஆகும்.
# நறுவி மருத்துவமனை

## விரிவான தகவல்

ஹென்றி ஃபோர்ட் 1915 ஆம் ஆண்டு அமெரிக்காவில் துவக்கிய ஹென்றி போர்டு மருத்துவ தொழில்நுட்ப நிறுவனத்ததின் கூட்டு முயற்சியுடன் வேலூர் நறுவி மருத்துவமனை துவக்கப்பட்டது. இந்த மருத்துவமனை 14 தளங்களுடன், ஐந்து இலட்சம் சதுர அடி பரப்பளவில் அமைந்துள்ளது. இது 500 படுக்கைகளை வசதி கொண்டுள்ளது. இங்கு 150 மருத்துவர்கள், அறுவை சிகிச்சை நிபுனர்கள், ஏறக்குறைய 300 செவிலியர்கள், பல துணை மருத்துவப் பணியாளர்கள் என மொத்தம் சுமார் 1000 பேர் பணிபுரிகின்றனர்.
# நறுவி மருத்துவமனை

## சிறப்பு மருத்தவங்கள்

மகப்பேறியல் மற்றும் பெண்ணோயியல் மருத்துவம், உட்சுரப்பியலுக்கான மருத்துவம், குழந்தைகளுக்கான தீவிர மருத்துவம், எலும்பு நோயியல் மற்றும் அறுவை சிகிச்சை, நரம்பியல் நோய் மற்றும் அறுவை சிகிச்சை, நுரையீரல் நோய் மற்றும் இடையீட்டு நுரையீரலியல், கல்லீரல் நோய், கல்லீரல் அறுவை சிகிச்சை, கல்லீரல் மாற்று அறுவை சிகிச்சை, ஒட்டுறுப்பு அறுவை மருத்துவம், சிறுநீரகவியல் மருத்துவம் சிறுநீரக மாற்று அறுவை சிகிச்சை, இரையகக் குடலியவியல் நோய்கள் மற்றும் அறுவை சிகிச்சை, ஊடுகதிரியல், மூட்டு வலி சிகிச்சை, பல் மருத்துவம், தோல் மருத்துவம், கண் மருதுவம், மாற்று மருத்துவம், முதியோர் சிறப்பு சிகிச்சை போன்ற சிறப்பு மருத்துவ வசதிகள் இங்கு உள்ளன. 24 மணிநேர விபத்து மற்றும் அவசர சிகிச்சை, நெஞ்சுவலி, பக்கவாதம் உள்ளிடவைகளுக்கான அவசர சிகிச்சை போன்ற வசதிகள் இங்கு உள்ளன.  
எம்.ஆர்.ஐ ஸ்கேன், சி.டி. ஸ்கேன், உள்நோக்கியியல் பிரிவு, ரோபட் மூலமாக மூளை அறிவை சிகிச்சை, வலிப்பு நோயின் தன்மையைக் கண்காணித்து சிகிச்சை அளிக்கும் வசதி, எலும்பு ஸ்திரத் தன்மையை சோதிக்கும் டெக்சா ஸ்கேன் வசதி, மார்பக புற்றுநோயைக் கண்டறியும் மோனோகிராம் கருவி பரிசோதனை வசதிகள் உள்ளன.
# மகேந்திரா முஞ்ச்பரா

**மகேந்திர முஞ்ச்பாரா**, இதய மருத்துவரும், குஜராத் மாநில பாரதிய ஜனதா கட்சி அரசியல்வாதியும் ஆவார். இவர் மே 2019இல் சுரேந்திரநகர் மக்களவை தொகுதியிலிருந்து நாடாளுமன்றத்தின் மக்களவைக்கு தேர்ந்தெடுக்கப்பட்டார். இவர் தற்போது ஆயுஷ் அமைச்சகம் மற்றும் மகளிர் மற்றும் குழந்தைகள் மேம்பாட்டு அமைச்சகம் ஆகியவற்றின் இணை அமைச்சராக உள்ளார்.
# அருண் ஐஸ்கிரீம்ஸ்

**அருண் ஐஸ்கிரீம்ஸ்** (*Arun Icecreams*) என்பது தமிழ்நாட்டின் ஹாட்சன் அக்ரோ நிறுவனத்துக்குச் சொந்தமான இந்திய பனிக்கூழ் வகைக்குறி ஆகும்.
# அருண் ஐஸ்கிரீம்ஸ்

## வரலாறு

அருண் ஐஸ்கிரீம்ஸ் நிறுவனம் 1970 இல் ஆர். ஜி. சந்திரமோகனால் தொடங்கப்பட்டது. இது மூன்று ஊழியர்களுடனும், 15 தள்ளுவண்டிகளுடன் சென்னை இராயபுரத்தில் வணிகத்தை துவக்கபட்டது. இது 1985 ஆம் ஆண்டில், தமிழ்நாட்டில் பனிக்கூழ் விற்பனை வகைகுறிகளில் முதலிடம் பிடித்தது.  
1999 வாக்கில், தமிழ்நாடு, கருநாடகம், கேரளம், ஆந்திரப் பிரதேசத்தில் சுமார் 700 விற்பனை நிலையங்கள் இருந்தன, மேலும் 2018 ஆம் ஆண்டு நிலவரப்படி 2,300 பார்லர்கள் இருந்தன, மேலும் இந்த வகைக்குறி மகாராட்டிரம் மற்றும் ஒரிசா வரை நீட்டிக்கப்பட்டது.
# இராஜ்குமார் ரஞ்சன் சிங்

**இராஜ்குமார் ரஞ்சன் சிங்** (Rajkumar Ranjan Singh) (பிறப்பு: 1 செப்டம்பர் 1952) மணிப்பூர் மாநிலத்தைச் சேர்ந்த கல்வியாளரும், பாரதிய ஜனதா கட்சி அரசியல்வாதியும், இந்திய நாடாளுமன்ற மக்களவை உறுப்பினரும் ஆவார்.  
இவர் தற்போது நரேந்திர மோதியின் இரண்டாம் அமைச்சரவையில் கல்வி அமைச்சகத்தின் இணை அமைச்சராக உள்ளார். இவர் முன்னர் வெளியுறவு அமைச்சகத்தில் இணை அமைச்சராக இருந்தார்.
# இராஜ்குமார் ரஞ்சன் சிங்

## இதனையும் காண்க

- நரேந்திர மோதியின் இரண்டாம் அமைச்சரவை
# இனிப்பு அணிச்சல்

**இனிப்பு அணிச்சல்** (*Cookie cake*) என்பது இனிப்பு சுவை கொண்ட ஒரு அணிச்சல் ஆகும். இவை வழக்கமான அளவிலான இனிப்புகளைப் போலவே பொதுவாக உறைபனியால் அலங்கரிக்கப்பட்ட பனிக்கட்டி இனிப்பாக சுடப்படுகிறது. இனிப்பு அணிச்சல்கள் பொதுவாக தற்போதுள்ள சமையல் வகைகளை மூட்டை கட்டுவதற்கு பயன்படுத்தப்படும் பாத்திரத்தின் அளவைப் பொருத்து மாற்றியமைத்து இனிப்பு மாவை கொண்டு தயாரிக்கப்படுகின்றன. இனிப்பு அணிச்சல்கள்களை பல்வேறு அளவுகளில் சுடலாம். மேலும் அணிச்சல்கள் துண்டுகளைப் போல பல பிரிவுகளாக வெட்டப்பட்டு பரிமாரப்படுகின்றன.
# பால்குலெல்லா

**பால்குலெல்லா** (*Falculelle*) என்பது கோர்சிகன் உணவு வகைகளின் ஒரு பொதுவான இனிப்பு ஆகும்.  
முதன் முதலில் பிரான்சு நாட்டின் கோர்டே பகுதியில் இருந்து சிறிய அணிச்சல்கள் அடிப்படையில் பாலாடைக்கட்டி, முட்டையின் மஞ்சள் கரு, மாவு, சர்க்கரை மற்றும் ஆரஞ்சுத் தோலைக் கலந்து தயாரிக்கப்படுகின்றது. இந்த கலவை பின்னர் ஒரு கசுகொட்டை இலை மீது சுடப்படுகிறது.
# மகாபாரத வசன காவியம்

**மகாபாரத வசன காவியம்** என்பது மகாபாரத பிரசங்கியான த. சண்முக கவிராயரால் உரைநடையில் எழுதப்பட்டதாகும். இது நல்லாப்பிள்ளை பாரத்ததை மூல நூலாக கொண்டு எழுதப்பட்டு, 1860 ஆம் ஆண்டு அச்சிடப்பட்டது. மகாபாரத்தைப் பொது மக்களிடம் எளிமையாகக் கொண்டு சேர்க்கவேண்டும் என்ற நோக்கத்தில் இதை சண்முகக் கவிராயர் இயற்றியுள்ளார் எனப்படுகிறது. மகாபாரத வசன காவியமானது எதிரில் அமர்ந்திருப்பவருடன் உரையாடும் தொனியில் எழுதப்பட்டுள்ளது, அதாவது பிரசங்க நடையில் எழுதப்பட்டுள்ளது. இது ஐந்து தொகுதிகளில் 3,200 பக்கங்கள் கொண்டதாக உள்ளது. 1860 - 1969 ஆண்டுகளுக்கு இடைப்பட்ட காலத்தில் இது 20 பதிப்புகளைக் கண்டுள்ளதை நோக்கும்போது, அக்காலத்தில் இது பரவலாகப் பயன்படுத்தபட்டதை அறியலாம்.  
இதன் முதல் பதிப்பு நூலை (1860) ஆதாரமாகக் கொண்டு இரா. சீனிவாசன், த. குணாநிதி ஆகியோர் பதிப்பில், பரிசல் புத்தக நிலையத்தால் 2023 ஆம் ஆண்டு செம்பதிப்பாக வெளியிடப்பட்டுள்ளது.
# மகாபாரத வசன காவியம்

## மேலும் பார்க்க

- வில்லிபாரதம்
# கோவை கொழுமம் கோட்டை மாரியம்மன் கோவில்

**கொழுமம் கோட்டை மாரியம்மன் கோவில்** என்பது திருப்பூர் மாவட்டம், மடத்துக்குளம் வட்டத்தில் உள்ள கொழுமம் என்ற ஊரில் அமைந்துள்ள மாரியம்மன் கோயிலாகும். கருவறையில் உள்ள மாரியம்மன் லிங்கவடிவில் உள்ளார். இவரை சுயம்பு மாரியம்மன் என அழைக்கின்றனர்.
# கோவை கொழுமம் கோட்டை மாரியம்மன் கோவில்

## பெயர்க்காரணம்

இந்தக்கோயில் உயரமான இடத்தில் கோட்டை போல இருப்பதால் கோட்டை மாரியம்மன் என்று அம்மன் அழைக்கப்படுகிறார்.  
குமண மன்னர் ஆட்சி செய்ததால் குமணன் நகர் எனவும், வணிகக்குழுக்கள் அதிகம் குழுமியிருந்த இடமாகக் காணப்பட்டதால் குழுமூர் எனவும் இவ்வூர் அழைக்கப்பட்டது. அது பின்னர் கொழுமம் என்றானதாகக் கூறுவர்.
# கோவை கொழுமம் கோட்டை மாரியம்மன் கோவில்

## தலவரலாறு

அமராவதி ஆற்றில் மீனவர் ஒருவர் மீன் பிடிக்க வலைவீசியபோது லிங்க வடிவ கல் ஒன்று சிக்கியதாகவும், அதனை கரையில் வீசிவிட்டு மீண்டும் வலையை வீசும் போதும் அதேகல் கிடைத்தது. அந்த மீனவர் கனவில் அம்மன் லிங்க வடிவில் வந்தது தானென கூறினார்.  
மீனவர் இத்தகவலை ஊர் மக்களிடம் கூறினார். அந்த லிங்கத்தை தேடி மக்கள் கோயில் கட்டினர் என தலபுராணம் கூறுகிறது.
# கோவை கொழுமம் கோட்டை மாரியம்மன் கோவில்

## நேர்த்திக்கடன்கள்

- அக்னிசட்டி
- அங்கப்பிரதட்சணம்
- பால்குடம்
- முடிக்காணிக்கை
# குச்சுயிரி உயிர்க்கல கட்டமைப்பு

**குச்சுயிரி உயிர்க்கலக் கட்டமைப்பு ** *(bacterial cell structure)* எளிமையானது. இருந்தபோதிலும் இது நன்கு வளர்ந்த உயிர்க்கல கட்டமைப்பாகும். இதுவே பல்வேறு தனித்தன்மையான உயிரியல் கட்டமைப்புகளுக்கும் அதன் நோயீனித்தன்மைக்கும் காரணமாகிறது. பல கட்டமைப்புக் கூறுபாடுகள் குச்சுயிரிகளுக்கே உரியவை; அவை தொல்லுயிரிகளிலும் அல்லது முழுக்கருவன் உயிரிகளிலும் காணப்படவில்லை. பெரிய உயிரினங்களுடன் ஒப்பிடும்போது குச்சுயிரியின் எளிமையும் அவற்றைச் செய்முறையில் எளிதாகக் கையாள முடிவதாலும் அவற்றின் கலக் கட்டமைப்பை விரிவாக ஆய்வு செய்ய வழிவகுத்தது; இந்த ஆய்வைப் பிற உயிரினங்களுக்குப் பயன்படுத்த முடிந்தது. இதனால், பல உயிர்வேதியியல் நெறிமுறைகள் கண்டறியப்பட்டன.
# குச்சுயிரி உயிர்க்கல கட்டமைப்பு

## கல உருவவியல்

குச்சுயிரிகளின்ன் மிக அடிப்படையான இயல்பு அவற்றின் கல வடிவமே ஆகும். வகைமை எடுத்துகாட்டுகள் கீழே உள்ளன:
- வட்டம் அல்லது கோல வடிவம்
- தண்டு வடிவம்
- கோளத்துக்கும் தண்டுக்கும் இடையிலான வடிவம்
- சுருளி வடிவம்
- நீள்படல வடிவம்
கல வடிவம் பொதுவாக குறிப்பிட்ட குச்சுயிரி இனத்தைச் சார்ந்துள்ளது; ஆனால், வளர்ச்சி சூழ்நிலைமைகளைப் பொறுத்து கல வடிவம் மாற வாய்ப்புள்ளது.  
குச்சுயிரிக்கல மாந்தக் கல ஒப்பீடு (இரண்டும் கோளங்களாகக் கருதப்படுகின்றன) :  
| விட்டம் | 1μm | 10μm | குச்சுயிரி 10 மடங்கு சிறியது. |  |
| --- | --- | --- | --- | --- |
| பரப்பு | 3.1μm² | 314μm² | குச்சுயிரி 100 மடங்கு சிறியது. |  |
| பருமன் | 0.52μm³ | 524μm³ | குச்சுயிரி 1000 மடங்கு சிறியது. |  |
| பரப்பு-பருமன் விகிதம் | 6 | 0.6 | குச்சுயிரி10 மடங்கு பெரியது. | } |
# திரெசுடன் வெள்ளை வைரம்

**திரெசுடன் வெள்ளை வைரம்** (**Dresden White Diamond*) ( **திரெசுடன் ஒயிட்** அல்லது **சாக்சன் ஒயிட்*' என்றும் அழைக்கப்படுகிறது) 62-காரட் (12.4 கிராம்) எடை கொண்ட பட்டைத் தீட்டப்பட்ட வைரமாகும். தென்னிந்தியாவின் கோல்கொண்டா<nowiki/>சுரங்கங்களில் இருந்து தோன்றியிருக்கலாம்.
# திரெசுடன் வெள்ளை வைரம்

## வரலாறு

வைரத்தை முதன்முதலில் சாக்சனியின் அரசரான முதலாம் பிரடெரிக் அகஸ்டஸ்க்குக் காட்டியபோது, அவர் ரத்தினத்தின் வெட்டு, தெளிவு மற்றும் வண்ணத்தால் மிகவும் ஈர்க்கப்பட்டு அதை எந்த விலைக்கும் வாங்க நினைத்தார். வைரத்திற்கு அவர் $750,000 முதல் $1,000,000 இடையே ஏதாவது ஒரு தொகையை செலுத்தியதாகக் கூறப்படுகிறது.  
தனது மகத்தான சேகரிப்புகளை வைப்பதற்காக, அவர் திரெசுடன் கோட்டையில் கிரீன் வால்ட் எனும் மாளிகையை அமைத்தார்.  
1746 ஆம் ஆண்டில், ஜீன் ஜாக் பல்லார்ட் தனது அரசன் பிரடெரிக் அகஸ்டஸுக்காக விரிவான இந்த பொக்கிஷ மாளிகையை வடிவமைத்து அதன் வடிவமைப்பின் உச்சியில் இந்த வைரம் வைக்கப்பட்டது. இருப்பினும், ஏழாண்டுப் போரின் முடிவில் இந்த மாளிகை சேதமடைந்தது. பின்னர் **திரெசுடன் வெள்ளை வைரம்** 19 பெரிய வைரங்கள் மற்றும் 216 சிறிய கற்களால் வடிவமைக்கப்பட்ட தோள்பட்டை முடிச்சு ஆபரணத்தில் இணைக்கப்பட்டது.  
முதலாம் உலகப் போருக்குப் பிறகு, இதிலுள்ள பொருட்கள் பொதுக் காட்சிக்கு வைக்கப்பட்டன. இரண்டாம் உலகப் போரின் ஆரம்பம் வரை அவைகள் அங்கேயே இருந்தன. 1942 இல் போரின் உச்சத்தில், சேகரிப்புகள் கோனிக்ஸ்டீன் கோட்டைக்கு மாற்றப்பட்டன.  
1945 ஆம் ஆண்டில், சோவியத் இராணுவ ஆணையம் கிரீன் வால்ட் உள்ளடக்கங்களை மாஸ்கோவிற்கு எடுத்துச் சென்றது. ஆனால் 1958 இல் அவற்றைப் பாதுகாப்பாக திருப்பி அனுப்பியது. அசல் திரெசுடன் அருங்காட்சியகம் இருந்த அதே தளத்தில் கட்டப்பட்ட திரெசுடனின் நவீன அருங்காட்சியகத்தில் சேகரிப்புகள் காட்சிக்கு வைக்கப்பட்டன.  
நவம்பர் 25, 2019 அன்று, 2019 திரெசுடன் கொள்ளையின் போது, கிரீன் வால்ட்டில் இருந்த வெள்ளை வைரம் உட்பட நகைகளில் பெரும்பகுதியை திருடர்கள் குழு திருடிச் சென்றது.  
நவம்பர் 17, 2020 அன்று, திருட்டு தொடர்பாக மூன்று பேர் பெர்லினில் கைது செய்யப்பட்டனர். 1,638 பேர் அடங்கிய காவல் துறை அதிகாரிகளின் நடவடிக்கையானது முக்கியமாக தெற்கு பெர்லினில் உள்ள நியூகோல்னில் அவர்களின் தேடுதலை மையப்படுத்திய பின்னர்.
# மாத நாவல்

**மாத நாவல்** என்பது தமிழ் இதழ்களின் ஒரு வடிவம் ஆகும். இவை மாத இதழ்களாக வந்தவை ஆகும். இவை மாத இழர்கள் என்றாலும் இவற்றில் ஏதாவது ஒரு ஆசிரியர் 100 பக்கங்களில் எழுதிய ஒரு புதினத்தை மட்டும் முழுமையாக கொண்டிருக்கும். வேறு விசயங்களுக்கு பெரும்பாலும் இடம் இருக்காது. இதில் வரும் புதினங்கள் தீவிர இலக்கியத்தில் இருந்து மாறுபட்டு வெகுசனங்களை ஈர்க்கூடியனவாக இருக்கும்.  
மாத நாவல்கள் 1970களின் இறுதியில் நல்ல வரவேற்பைப் பெற்றவையாக இருந்தன. பதிப்பாளர் ஜி. அசோகன் இத்துறையில் நுழைந்த பிறகு மேல்நாட்டு பாணியில் சட்டைப் பையில் வைத்துக் கொள்ளதக்கதாக சிறிய வடிவில் *பாக்கெட் நாவல்* என்ற வடிவில் மாத நாவல்களை 1986 இல் வெளியிட்டார். இந்த பாக்கெட் நாவல் விற்பனையில் சாதனைப் படைத்து மாதம் ஒரு இலட்சம் பிரதிகளைத் தாண்டி விற்பனையானது. இதனால் புற்றீசல் போல பல மாத நாவல்கள் தோன்றின. வர இதழ்கள், நாளிதழ்கள், மாத இதழ்களை நடத்தியவர்களும் மாத நாவல்களை வெளியிட்டனர். பொதுவாக மாத நாவல்கள் நாளிதழ்களை அச்சடிக்கப் பயன்படுத்தப்பட்ட தாளிலேயே பெரும்பாலும் அச்சிடப்பட்டன.  
பாலகுமாரன், ராஜேஷ்குமார், ராஜேந்திரகுமார், பட்டுக்கோட்டை பிரபாகர், மகரிஷி, அனுராதா ரமணன், சிவசங்கரி, இந்துமதி, வாசந்தி, சுபா, புஷ்பா தங்கதுரை, ஆர்னிகா நாசர், தேவிபாலா, இந்திரா சௌந்தர்ராஜன், ரமணிசந்திரன், காஞ்சனா ஜெயதிலகர், ஆர். மணிமாலா, சுமதி, வி. உஷா, வித்யா சுப்பிரமணியம், மதுமதி என பலர் மாத நாவல்களில் ஏராளமாக எழுதினர். வாலி, சுஜாதா ஆகியோரும் துவக்கத்தில் மாத நவல்களில் எழுதினர். ஒரு கட்டத்தில் சுஜாதா மாத நாவல்களில் எழுதுவதை நிறுத்திக் கொண்டார். அது குறித்து கேட்டதற்கு தான் தொடருந்தில் சென்று கொண்டிருந்தபோது வாசகர் ஒருவர் மாத நாவலை படித்து முடித்த பிறகு சன்னலில் தூக்கி எறிந்ததைப் பார்த்ததாகவும், இந்த வகையிலேயே மாத நாவல்களுக்கு வாசகர் மத்தியில் மதிப்பிருப்பதை தான் உணர்ந்ததாக குறிப்பிட்டார். அது அப்போது சர்ச்சையை ஏற்படுத்தியது.  
இணையப் பயன்பாடு அதிகரித்தப்பிறகு மாத நாவல்கள் தங்கள் வரவேற்பை இழந்தன.
# மாத நாவல்

## மாத நாவல்கள் பட்டியல்

- ராணிமுத்து (ராணி இதழின் வெளியீடு)
- மாலைமதி (குமுத்ததின் வெளியீடு)
- மோனா (சாவி இதழின் வெளியீடு)
- குங்குமச்சிமிழ் (குங்கும் இதழின் வெளியீடு)
- சுஜாதா
- மேகலா
- மணியன் மாத இதழ்
- கதைக்கதிர்
- மெட்டி
- பாக்கெட் நாவல்
- கிரைம் நாவல்
- குடும்ப நாவல்
- எ நாவல் டைம்
- உங்கள் ஜூனியர்
- சுபயோகம்
- சூப்பர் நாவல்
- பல்சுவை நாவல்
- லேடிஸ் நாவல்
- செவில்
- ஏ ஒன் நாவல்
- கோஸ்ட்
- கிளிக் நாவல்
- அழகிய மங்கையர் நாவல்
- அழகிய நந்தினி
- டே நாவல்
- டெவில் நாவல்
- திரில் நாவல்
- திகில் நாவல்
- டெரர் நாவல்
- ரம்யா நாவல்
- ஊதாப்பூ
- ராஜா ராணி
- ஜாப் கைடு லைன்ஸ்
- பாக்கெட்புக்ஸ்
# பகவத் காரத்

**பகவத் கிருஷ்ணாராவ் காரத்** (*Bhagwat Kishanrao Karad*) மருத்துவரும் , மகாராட்டிரா பாரதிய ஜனதா கட்சி அரசியல்வாதியும், அவுரங்காபாத் மாநகராட்சியின் முன்னாள் மேயரும், தற்போது மாநிலங்களவை உறுப்பினரும், நரேந்திர மோதியின் இரண்டாம் அமைச்சரவையில் இவர் இந்திய நிதி அமைச்சகத்தின் இணை அமைச்சர் ஆவார்.
# அனைத்தும் சாத்தியம் அருங்காட்சியகம்

**அனைத்தும் சாத்தியம் அருங்காட்சியகம்** என்பது தமிழ்நாட்டின், சென்னை, மெரீனா கடற்கரைக்கு எதிரே காமராசர் சாலையில் மாற்றுத் திறனாளிகளுக்கான மாநில ஆணையர் அலுவலக வளாகத்தில் அமைந்துள்ள ஒரு அருங்காட்சியகம் ஆகும். இது போன்ற அருங்காட்சியகம் தென்னிந்தியாவில் இங்குதான் முதன்முதலில் துவக்கப்பட்டுள்ளது. இந்த அருங்காட்சியகம் 6, சூன், 2022 அன்று துவக்கிவைக்கட்டது. இதை பார்வையற்றவர்களும், சக்கர நாற்காலியில் வருபவர்களும் தனித்து சுற்றிப்பார்க்கும் வகையில் வடிவமைக்கபட்டுள்ளது.  
ஒரு கோடி ரூபாய் செலவில் உருவாக்கபட்டுள்ள இந்த அருங்காட்சியகத்தில் மாற்றுத்திறனாளிகளின் வாழ்வாதாரத்திற்கு தேவையான உபகரணங்கள், தொழில்நுட்ப வசதிகளுடன் கூடிய உதவிப் பொருட்கள் போன்றவை காட்சிப்படுத்தபட்டுள்ளன. அந்தப் பொருட்களை பயன்படுத்த, வாங்க தேவையான வழிகாட்டுதல்கள், செயல்முறை விளக்கங்களும் அளிக்கப்படுகின்றன. இங்கு மாற்றுத் திறனாளிகள் தடையற்ற சூழலில் வசிக்ககூடிய மாதிரி இல்லம் வடிவமைக்கப்பட்டுள்ளது. இந்த அருங்காட்சியகத்தில் மாற்றுத் திறனாளி இளைஞர்கள் பணியாற்றுகின்றனர். இங்கு இயன்முறை மருத்துவர், பேச்சுப் பயிற்சியாளர் போன்றோரும் பணியாற்றுகின்றனர்.  
அருங்காட்சியகத்தின் முதல் தளத்தில் உணவகம் செய்பட்டுவருகிறது. அதில் குறைந்த அளவு ஆண்டிச பாதிப்பு உள்ளவர்கள் பணியாற்றுகின்றனர். அவர்களுக்கு அடுமனை நடத்துவதற்கு, உணவு தயாரிப்பதற்கு, பரிமாறுவதற்கு, வாடிக்கையாளர்களுடன் இயல்பாக உரையாடுவதல் போன்றவற்றிற்கு பயிற்சி அளிக்கப்படுகிறது. மேலும் அவர்களுக்கான வேலை வாய்ப்புகளும் வழங்கப்படுகின்றன.
# சூலியா குழந்தை விருது

**சூலியா குழந்தை விருது** (*Julia Child Award*) என்பது அமெரிக்கா நாட்டின் சமைக்கும் கலைக்கான சூலியா குழந்தை அறக்கட்டளை நிறுவன அமைப்பின் சமைப்பது, சாப்பிடுவது மற்றும் குடிப்பது போன்றவற்றில் ஆழமான மற்றும் குறிப்பிடத்தக்க மாற்றத்தை ஏற்படுத்திய ஒரு தனிநபருக்கு அல்லது குழுவிற்கு வழங்கப்படும் வருடாந்திர விருது ஆகும். 1995 ஆம் ஆண்டில் பெயரிடப்பட்ட இந்த அறக்கட்டளையை நிறுவிய சமையல்காரர் மற்றும் தொலைக்காட்சி ஆளுமை சூலியா சைல்டு என்பவரின் நினைவாக 2015 ஆம் ஆண்டு நிறுவப்பட்டது.  
வெற்றியாளர்களுக்கு அங்கீகாரத்துடன் சேர்த்து 50,000 டாலர் மானியமாக உணவு தொடர்பான இலாப நோக்கற்ற நிறுவனத்திற்கு இவ்விருது பரிசளிக்கப்படுகிறது.
# சூலியா குழந்தை விருது

## விருது பெற்றவர்கள்

- 2022 - கிரேசு யங் (ஆசிரியர்)
- 2021 – டோனி டிப்டன்-மார்ட்டின்
- 2020 – டேனியல் நீரன்பெர்க்
- 2019 – சோசு ஆண்ட்ரேசு
- 2018 – மேரி சூ மில்லிகன், சூசன் ஃபெனிகர்
- 2017 – டேனி மேயர்
- 2016 – ரிக் பேலெசு
- 2015 – சாக் பெபின்
# பகவந்த் குபா

**பகவந்த் குபா** (*Bhagawanth Khuba*) (பிறப்பு: 1 சூன் 1967) கர்நாடகா மாநில பாரதிய ஜனதா கட்சி அரசியல்வாதியும்,, 2014 முதல் பீதர் மக்களவைத் தொகுதியிலிருந்து நாடாளுமன்ற மக்களவை உறுப்பினரும், புதிய மற்றும் புதுப்பிக்கத்தக்க எரிசக்தி அமைச்சகம் மற்றும் இரசாயனங்கள் மற்றும் உரங்கள் அமைச்சகம் ஆகியவற்றின் இணை அமைச்சராக 7 சூலை 2021 முதல் செயல்படுகிறார்.
# லாங்கே செரட்டோ விருது

**லாங்கே செரட்டோ விருது** (*Langhe Ceretto Prize*) லாங்கே பிராந்தியம் மற்றும் செரட்டோ குடும்பத்தின் ஒயின் தயாரிப்பாளரான *பிரிமியோ லாங்கே செரட்டோ* என்பவரின் இலக்கிய விருது ஆகும். இவ்விருது 1991 ஆம் ஆண்டு அறிமுகப்படுத்தப்பட்டது. உணவு மற்றும் திராட்சை வளர்ப்பு தொடர்பான புத்தகங்களுக்கு சர்வதேச நிபுணர்களின் நடுவர் குழுவால் வழங்கப்படும் விருது ஆகும்.
# எக்கானா துடுப்பாட்ட அரங்கம்

**பாரத ரத்னா ஸ்ரீ அடல் பிஹாரி வாஜ்பாய் எக்கானா துடுப்பாட்ட அரங்கம்**, பொதுவாக **எக்கானா துடுப்பாட்ட அரங்கம்** என்று அழைக்கப்படுகிறது. இது இந்தியாவின் லக்னோ நகரில் உள்ள ஒரு பன்னாட்டுத் துடுப்பாட்ட மைதானமாகும். இந்த அரங்கில் 50,000 பேர் அமரும் வசதி உள்ளது, இதனால் இது நாட்டின் ஐந்தாவது பெரிய சர்வதேச துடுப்பாட்ட மைதானமாகும் . முன்பு ஏகானா பன்னாட்டுத் துடுப்பாட்ட அரங்கம் என்று அழைக்கப்பட்டது. இது இந்தியாவின் முன்னாள் பிரதமர் அடல் பிஹாரி வாஜ்பாயின் நினைவாக மறுபெயரிடப்பட்டது.  
இந்தியாவில் உள்ள அனைத்து மைதானங்களுடன் ஒப்பிடுகையில் இந்த மைதானம் மிக நீண்ட நேரான எல்லைகளைக் கொண்டுள்ளது. இந்த அரங்கம் உத்தரப்பிரதேச கிரிக்கெட் அணியினதும் ஐபிஎல் அணியான லக்னோ சூப்பர் ஜெயன்ட்ஸினதும் உள்ளூர் மைதானமாகும்.
# நுரை அணிச்சல்

**நுரை அணிச்சல்** (*Foam Cake*) என்பது வெண்ணெய், எண்ணெய் அல்லது சுருக்கம் போன்ற மிகக் குறைந்த கொழுப்பு பொருட்களுடன் கூடிய அணிச்சல் ஆகும். முதன்மையாக அணிச்சல் அவை கொண்டிருக்கும் முட்டையின் வெள்ளைக்கருவில் அடிக்கப்படும் காற்றினால் புளிக்கப்படுகின்றன.  
நுரை அணிச்சல்களின் எடுத்துக்காட்டுகள் ஏஞ்சல் உணவு அணிச்சல்,
# அத்தீக் அகமது

**அத்திக் அகமது** (*Atiq Ahmed*, 10 ஆகத்து 1962 - 15 ஏப்ரல் 2023) என்பவர் ஒரு நிழலுலக தலைவரும், அரசியல்வாதியும் ஆவார். இவர் சமாஜ்வாதி கட்சியில் இருந்து இந்திய நாடாளுமன்றம் மற்றும் உத்தரப் பிரதேச சட்டமன்றம் ஆகியவற்றின் உறுப்பினராக தேர்ந்தெடுக்ககப்பட்டு பணியாற்றியுள்ளார். அகமது மீது 160க்கும் மேற்பட்ட குற்ற வழக்குகள் பதிவு செய்யப்பட்டு சிறையில் அடைக்கபட்டிருந்த நிலையில் அங்கிருந்தே பல தேர்தல்களில் போட்டியிட்டார். 2023 மார்ச் நிலவரப்படி, உத்தரப் பிரதேசக் காவல்துறை மதிப்புள்ள அகமது மற்றும் அவரது குடும்பத்தைச் சேர்ந்தவர்களின் சொத்துகளைக் கைப்பற்றியது. 2005 ஆம் ஆண்டு தனக்கு அரசியல் போட்டியாளராக உருவெடுத்த ராஜு பாலை 2019 ஆம் ஆண்டு கொலை செய்தது தொடர்பாக இவருக்கு எதிராக சாட்சியமளித்த ஒரு சாட்சியை கடத்தியதற்காக இவர் தண்டிக்கப்பட்டார். சிறையில் இருந்த இவர்கள் 2023 ஏப்ரல் 15 அன்று மருத்துவப் பரிசோதனைக்கு காவலர்களால் மருத்துவமனைக்கு அழைத்துச் செல்லப்பட்டனர். மருத்துவ படிசோதனைக்கு செல்லும் வழியில் துப்பாக்கிகளுடன் வந்த மூவரால் சுட்டு படுகொலை செய்யப்பட்டார்.
# அத்தீக் அகமது

## ஆரம்ப மற்றும் தனிப்பட்ட வாழ்க்கை

அத்திக் அகமது ஒரு ஏழைக் குடும்பத்தில் 1962 இல் பிறந்தார். இவரது தந்தை அலகாபாத்தில் குதிரை வண்டி ஓட்டியாக இருந்தார். இந்த இணையருக்கு ஐந்து மகன்கள் இருந்தனர். அகமதுவின் சகோதரர் அஷ்ரஃப் என்கிற காலித் அசிமும் சமாஜ்வாதி கட்சியின் முன்னாள் சட்டமன்ற உறுப்பினர் ஆவார்.
# அத்தீக் அகமது

## அரசியல் வாழ்க்கை

### அரசியலில் பிரவேசம்

அகமது 1989 ஆம் ஆண்டு அலகாபாத் மேற்கு சட்டமன்றத் தொகுதியில் சுயேச்சை வேட்பாளராக போட்டியிட்டு வெற்றி பெற்றதன் மூலம் அரசியலில் நுழைந்தார். இவர் 1991 மற்றும் 1993 உத்தரப் பிரதேச சட்டமன்றத் தேர்தல்களில் தனது பதவியை தக்க வைத்துக் கொண்டார். பின்னர் 1996 இல் சமாஜ்வாதி கட்சி உறுப்பினராக வெற்றி பெற்றார்.
# அத்தீக் அகமது

## அரசியல் வாழ்க்கை

### மக்களவை உறுப்பினராக

1999 இல், இவர் சமாஜ்வாதி கட்சியில் இருந்து விலகி, அப்னா தளத்தின் (காமராவாடி) தலைவராகி 2002 இல் அலகாபாத் மேற்கு தொகுதியில் வெற்றி பெற்றார். 2003 இல் மீண்டும் சமாஜ்வாடி கட்சியில் இணைந்தார். 2004 இல், அகமது புல்பூரின் மக்களவை நாடாளுமன்ற உறுப்பினராகத் தேர்ந்தெடுக்கப்பட்டார். அதன் பிறகு இவர் தன் அலகாபாத் சட்டமன்ற உறிப்பினர் பதவியை ராஜினாமா செய்தார்.  
2007 ஆம் ஆண்டில், ஒரு மதராசாவில் நடந்த கற்பழிப்பு குற்றச்சாட்டுகளுக்கு ஆளானவர்களுக்கு பாதுகாப்பு வழங்கியதால் சமாஜ்வாதி கட்சியிலிருந்து வெளியேற்றப்பட்டார். இருப்பினும், சமாஜ்வாதி கட்சி இவரை 2008 ஆம் ஆண்டில் வெளியேற்றியது மேலும் மாயாவதி இவருக்கு பகுஜன் சமாஜ் கட்சியில் போட்டியிட வாய்ப்பு வழங்க மறுத்துவிட்டார். பின்னர், இவர் பிரதாப்கரில் அப்னா தளம் கட்சியின் வேட்பாளராக தேர்தலில் போட்டியிட்டார், தேர்தலில் தோல்வியடைந்தார்.
# அத்தீக் அகமது

## அரசியல் வாழ்க்கை

### சிறையிலிருந்து போட்டியிடல்

2012 உத்தரபிரதேச சட்டமன்றத் தேர்தலில் அலகாபாத் (மேற்கு) தொகுதியில் அப்னா தளம் சார்பில் அகமது போட்டியிட்டார். அவர் சிறையில் இருந்தபடியே வேட்புமனு தாக்கல் செய்தார். அலகாபாத் உயர்நீதிமன்றத்தில் ஜாமீன் கோரி இவர் மேல்முறையீடு செய்தார். ஆனால் இவரது வழக்கை விசாரிப்பதிலிருந்து பத்து நீதிபதிகள் விலகினர். *தி எகனாமிக் டைம்ஸ்* மற்றும் *தி டைம்ஸ் ஆஃப் இந்தியா* ஆகியவை நீதிபதிகளின் விலகலுக்கு அகமதுவின் "பயங்கரவாதம்"தான் காரணம் என்று தெரிவித்தன. பதினொன்றாவது நீதிபதி இவரை தேர்தலுக்கு முன் ஜாமீனில் விடுவித்தார்.  
2014 இல், இவர் மீண்டும் சமாஜ்வாடி கட்சியில் சேர்க்கப்பட்டு, ஷ்ரவஸ்தி மக்களவைத் தொகுதிக்கு போட்டியிட்டார். இவர் நான்கில் ஒரு பங்கு வாக்குகளைப் பெற்றார். ஆனால் பாஜகவின் தாதன் மிஸ்ராவிடம் 85,000 வாக்குகள் வித்தியாசத்தில் தோல்வியடைந்தார்.  
2019 ஆம் ஆண்டு வாரணாசி தொகுதியில் நரேந்திர மோதியை எதிர்த்து சுயேச்சை வேட்பாளராக அகமது போட்டியிட்டார். ஆனால் இவர் 833 வாக்குகள் மட்டுமே பெற்றார்.
# அத்தீக் அகமது

## தேர்தல் வரலாறு

அகமது 5 முறை சட்டமன்ற உறுப்பினராகவும், ஒரு முறை மக்களவை உறுப்பினராகவும் தேர்ந்தெடுக்கப்பட்டுள்ளார்.
| 1. | 1989 | 1991 | அலகாபாத் மேற்கு தொகுதி ச.ம.உ (முதல் முறை). | இந்திய |  |
| --- | --- | --- | --- | --- | --- |
| 2. | 1991 | 1993 | அலகாபாத் மேற்கு தொகுதி ச.ம.உ (இரண்டாவது முறை). | சுயேச்சை |  |
| 3. | 1993 | 1996 | அலகாபாத் மேற்கு தொகுதி ச.ம.உ (மூன்றாவது முறை). | சுயேச்சை |  |
| 4. | 1996 | 2002 | அலகாபாத் மேற்கு தொகுதி ச.ம.உ (4வது முறை). | சமாஜ்வாதி கட்சி |  |
| 5. | 2002 | 2004 | அலகாபாத் மேற்கு தொகுதி ச.ம.உ (5வது முறை). | அப்னா தளம் |  |
| 6. | 2004 | 2009 | புல்பூரிலிருந்து 14வது மக்களவையில் இந்திய மக்களவை உறுப்பினர் (முதல் முறை). | சமாஜ்வாதி கட்சி | } |
# அத்தீக் அகமது

## குற்றவியல் வழக்குகள்

### குற்றங்களில் ஈடுபடல்

முதலில் அகமது தொடருந்துகளில் இருந்து நிலக்கரியை திருடி அதை விற்று பொருளீட்டுபவராக குற்ற உலகில் நுழைந்தார். பின்னாளில் இரயில்வே காயலான் பொருட்களை அரசு ஒப்பந்தப் புள்ளிகள் மூலமாக பெறும் ஒப்பந்ததாரர்களை அச்சுறுத்தும் நிலைக்கு வந்தார். 1979 இல் அலகாபாத்தில் கொலைக் குற்றம் சாட்டப்பட்டதே இவரது முதல் குற்றப் பதிவு. உத்தரபிரதேசத்தில் குண்டர் தடுப்புச் சட்டத்தின் கீழ் வழக்கு பதிவு செய்யப்பட்ட முதல் நபர் என்ற பெருமையையும் பெற்றார்.  
இவரது ஆரம்ப காலங்களில் அலகாபாத்தில் உள்ள பிற மோசமான மாஃபியா நபர்களான *சந்த் பாபா*வுடன் நெருக்கமாக உறவைப் பேணிவந்தார். 1990 இல் இவரது மிகப்பெரிய போட்டியாளரான *ஷௌகத் இலாகி* சுட்டுக் கொல்லப் பிறகு, அகமத் மிகவும் ஆற்றல்வாய்ந்தவராக மாறினார். பின்னர் மிரட்டி பணம் பறித்தல், கடத்தல், கொலை ஆகியவற்றுக்கு அறியப்பட்டவரானார். '' அகமது சிறைக்குள் இருந்தபோதும் நிழலுலகில் தனது அதிகாரத்தை நிலைநாட்டி வந்தார். அலகாபாத் உயர் நீதிமன்றம் 10 பெப்ரவரி 2017 அன்று, அகமது மீதுள்ள குற்றவியல் விவரங்களை வரவழைத்தது. மேலும் வழக்கில் குற்றம் சாட்டப்பட்ட அனைவரையும் கைது செய்யும்படி அலகாபாத் காவல்துறை கண்காணிப்பாளருக்கு உத்தரவிட்டது. பிப்ரவரி 11-ம் தேதி அகமதுவை காவல்துறையினர் கைது செய்தனர். அதன்பிறகு அகமது 14 நாள் நீதிமன்ற காவலில் வைக்கப்பட்டனர்.
# அத்தீக் அகமது

## குற்றவியல் வழக்குகள்

### உமேஷ் பால் கடத்தல் மற்றும் கொலை

ராஜு பால் கொலை வழக்கில் அகமதுவுக்கு எதிராக சாட்சியம் அளித்த முக்கிய சாட்சியான உமேஷ் பால் கடத்தப்பட்ட வழக்கில் 2019 ஆம் ஆண்டில் அகமது தண்டிக்கப்பட்டார். இந்த கொலை வழக்கில் அகமது முக்கிய சந்தேக நபராக இருந்தார். உமேஷ் பால் மீது வெடிகுண்டை வீசிய அகமதுவின் சகோதரர் அஷ்ரப், மகன் ஆசாத் மற்றும், வெடிகுண்டை தயாரித்த குட்டு முஸ்லீம் ஆகியோர் ஆகியோர் கூட்டுக் குற்றவாளிகளாக இருந்தனர்.  
அகமது பிரயாக்ராஜ் நடுவண் சிறையில் இருந்து அகமதாபாத்தில் உள்ள சபர்மதி சிறைக்கு 2019 சூனில் மாற்றப்பட்டார்
# அத்தீக் அகமது

## படுகொலை

13 ஏப்ரல் 2023 அன்று, உமேஷ் பால் கொலை வழக்கில் தேடப்பட்டு வந்த அகமதுவின் மகன் ஆசாத், உத்தரப் பிரதேச காவல்துறையின் சிறப்பு அதிரடிப் படையால் (STF) ஜான்சியில் ஒரு காவல்துறை மோதல் கொலையில் கொல்லப்பட்டார்.  
15 ஏப்ரல் 2023 அன்று, அலகாபாத்தில் நீதிமன்றத்தின் உத்தரவின்பேரில் கட்டாய மருத்துவப் பரிசோதனைக்காக அகமதுவும், அவரது சகோதரரும் காவல்துறையின் முன்னிலையில் அழைத்துச் செல்லப்பட்டனர். அகமது தன் மகனின் இறுதிச் சடங்குகளின் போது இல்லாதது குறித்து செய்தியாளர்களால் அவரிடம் கேட்கப்பட்டது, அதற்கு அவர் , "நான் அழைத்துச் செல்லப்படவில்லை, அதனால் நான் போகவில்லை." என இந்தியில் பதிலளித்தார். அகமதுவின் சகோதரர் அஷ்ரஃப் "முக்கியமான விஷயம் அந்த குட்டு முஸ்லிம்..." என்ற கூறி முடிப்பதற்குள், அடிக் அகமதுவின் தலையில் ஒருவர் துப்பாக்கியால் சுட்டார். இதனால் அவர் இறந்தார். இந்தத் தாக்குதலில் அஷ்ரப் அகமதுவும் சுட்டுக் கொல்லப்பட்டார். இது படம்பிடிக்கப்பட்டு தொலைக்காட்சியில் நேரடியாக ஒளிபரப்பப்பட்டது. துப்பாக்கிச் சூடு நடந்த நேரத்தில் சகோதரர்கள் காவல்துறையினரால் சூழப்பட்டிருந்தனர். மூன்று துப்பாகி தாரி குற்றவாளிகளும் ஊடகவியலாளர்கள் போர்வையில் வந்து கொலையை செய்தனர். மேலும் அவர்கள் தப்பிக்க முயலாமல், " ஜெய் ஸ்ரீராம் " என்ற முழக்கத்தை எழுப்பியவாறு சரணடைந்தனர். அவர்கள் அடையாளம் காணப்பட்டு கைது செய்யப்பட்டனர். உத்தரப் பிரதேசக் காவல்துறையின் முதல் தகவல் அறிக்கையைப் பற்றி, *டைம்ஸ் ஆஃப் இந்தியா* செய்தி வெளியிட்டுள்ளது, "குற்றம் சாட்டப்பட்டவர்கள் தங்களுக்கு என ஒரு பெயரை உருவாக்கி, மாநிலத்தில் [அகமது] கும்பலை ஒழிப்பதன் மூலம் தங்கள் அடையாளத்தை நிலைநிறுத்த விரும்புவதாகக் காவல்துறையினரிடம் கூறியுள்ளனர்."
# பியடோன்

**பியடோன்** (*Fiadone*) (கோர்சு மொழி : *பியடோனி*) என்பது கோர்சிகா தீவில் பாரம்பரியமாக கீழ் அடுக்கு இல்லாமல் சமைக்கப்படும் பாலாடைக்கட்டி அணிச்சல் ஆகும்.  
இந்த அணிச்சல் கோர்சிய பாலாடைக்கட்டி, சர்க்கரை, எலுமிச்சைச்சாறு மற்றும் முட்டை ஆகியவை கலந்து உருவாக்கப்படுகிறது. பியடோன் வட்டம் அல்லது செவ்வக வடிவத்தைக் கொண்டிருக்கலாம். இவை அடுப்பில் சுடப்பட்டு குளிர்ச்சியாக பரிமாறப்படுகிறது.  
இத்தாலி நாட்டின் அப்ருசோ பிராந்தியம் மற்றும் மோலிசு பிராந்திய பகுதிகளில், பெரிய இனிப்பு ரிகோட்டா எனப்படும் கொழுப்பு மற்றும் ரவியோலி எனப்படும் பாசுதா அடைத்து *பியடோன்* முக்கியமாக உயிர்ப்பு ஞாயிறு திருவிழாவில் பரிமாறப்பட்டது.
# நியோடிமியம் டங்சுடேட்டு

**நியோடிமியம் டங்சுடேட்டு** (*Neodymium tungstate*) Nd<sub>2</sub>(WO<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் கனிமச் சேர்மமாகும். நியோடிமியமும் டங்சுடிக் அமிலமும் சேர்ந்து நியோடிமியம் டங்சுடேட்டு என்ற இந்த உப்பு உருவாகிறது. நீரேற்றப்பட்ட வெளிர் ஊதா நிற படிகங்களான இச்சேர்மம் தண்ணீரில் சிறிதளவு கரைகிறது.
# நியோடிமியம் டங்சுடேட்டு

## தயாரிப்பு

- நியோடிமியம்(III) ஆக்சைடு உடன் தங்குதன்(VI) ஆக்சைடு வினைபுரிந்து நீரற்ற நியோடிமியம் டங்சுடேட்டு உருவாகிறது:
:<math>\mathsf{ Nd_2O_3 + 3WO_3 \ \xrightarrow{1000^oC}\ Nd_2(WO_4)_3}</math>
- சோடியம் டங்சுடேட்டுடன் நியோடிமியம் நைட்ரேட்டு வினைபுரியும்போது இச்சேர்மத்தின் ஒன்பது நீரேற்று உருவாகிறது
:<math>\mathsf{ 3Na_2WO_4 + 2Nd(NO_3)_3 \ \xrightarrow{}\ Nd_2(WO_4)_3\cdot 9H_2O\downarrow + 6NaNO_3}</math>
# நியோடிமியம் டங்சுடேட்டு

## பண்புகள்

நியோடிமியம் டங்சுடேட்டு ஒற்றைச் சரிவு படிக அமைப்பில் படிகத்தை உருவாக்குகிறது. இடக்குழு A 2/a, லட்டு மாறிலிகள் a = 1.151 nm, b = 1.159 nm, c = 0.775 nm மற்றும் β = 109.67 °.என்பவை இதன் அடையாள ஆள்கூறுகளாகும். எத்தனால் மற்றும் அசிட்டோனில் கரையாது ஆனால் தண்ணீரில் சிறிது கரையும். Nd<sub>2</sub>(WO<sub>4</sub>)<sub>3</sub>·9H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒன்பது நீரேற்று சேர்மத்தை இது உருவாக்குகிறது.
# ஈய மெட்டாசெருமேனேட்டு

**ஈய மெட்டாசெருமேனேட்டு** (*Lead metagermanate*) GeO<sub>3</sub>Pb என்ற மூலக்கூற்று வாய்ப்பாட்டால் விவரிக்கப்படும் கனிமச் சேர்மமாகும். செருமேனியமும் ஈயமும் சேர்ந்து ஈய மெட்டாசெருமானேட்டு என்ற இந்த உப்பு உருவாகிறது.
# ஈய மெட்டாசெருமேனேட்டு

## தயாரிப்பு

செருமேனியம் ஈராக்சைடு உடன் ஈய அசிட்டேட்டைச் சேர்த்து வினைபுரியச் செய்தால் ஈய மெட்டாசெருமேனேட்டு உருவாகும்.
# ஈய மெட்டாசெருமேனேட்டு

## பண்புகள்

ஈய மெட்டாசெருமேனேட்டு ஒரு வலுவான வெப்ப மின்னியல் விளைவைக் கொண்ட ஒரு திண்மப் பொருளாகும். முக்கோணம், சாய்சதுரம் என்ற இரண்டு படிகக் கட்டமைப்புகளில் 600 பாகை செல்சியசு வெப்பநிலைக்கு மேற்பட்ட நிலைமாறு வெப்பநிலை கொண்டதாக இச்சேர்மம் உருவாகிறது. உயர் அழுத்தத்தின் கீழ் ஈய மெட்டாசெருமேனேட்டின் கனசதுரப் படிகங்களையும் உருவாக்கலாம்.
# சதி அனுசுயா கோயில், உத்தராகண்டம்

**சதி மாதா அனுசுயா கோயில்** (*Anusuya Devi Temple*) என்பது இந்தியாவின் உத்தரகண்ட்ட மாநிலத்தின் சாமோலி மாவட்டத்தில் உள்ள மண்டலில் அமைந்துள்ளது. இக்கோயிலானது நகர்ப்புற இரைச்சலில் இருந்து விலகி அடர்ந்த காட்டுகு மத்தியில் இமயமலைப் பகுதியில் அமைந்துள்ளது. மேலும் இந்த கோயிலுக்கான பயணம் சாதாரண சுற்றுலாப் பயணிகளுக்கு சிலிர்ப்பைத் தரக்கூடியதாக இருக்கும். இமயமலையின் உயரமான அணுக முடியாத மலைப் பகுதியில் இக்கோயில் அமைந்துள்ளது. இக்கோயிலை அடைய சுமார் ஐந்து கிலோமீட்டர் மலையில் நடந்தே செல்ல வேண்டும்.  
கோயிலுக்குச் செல்ல, சாமோலி மாவட்டம் மண்டல் என்று அழைக்கப்படும் இடம் வரை சாலை வசதி உள்ளது. தொடருந்து அல்லது பேருந்து மூலம் ரிஷிகேசை அடையலாம். அதன் பிறகு சிறீநகர் மற்றும் கோபேஸ்வர் வழியாக மண்டலை அடையலாம். மண்டலில் இருந்து அனுசுயா கோவிலுக்கு ஐந்து கிலோமீட்டர் செங்குத்தாக ஏறிச் செல்லவேண்டும். கோயிலுக்குச் செல்லும் வழியின் தொடக்கத்தில் உள்ள மண்டல் கிராமம் முழுவதும் பழ மரங்கள் நிறைந்துள்ளது. மலைப் பழமான ஆரஞ்சு இங்கு மிகுதியாகக் காணப்படுகிறது. கிராமத்தின் அருகே ஓடும் அமிர்த கங்கை ஆறு மலையேறுபவர்களை உற்சாகப்படுத்துவதாக உள்ளது. அனுசுயா கோயிலை அடையும் வழியில், பாஞ்ச், புரான்ஸ், தியோதர் காடுகள் கொள்ளை கொள்ளும். நடந்து செல்லும் பயணிகளின் களைப்பை நீக்கும் வகையில், போதிய அளவு இளைப்பாறும் இடங்களும், ஆங்காங்கே குடிநீர் வசதியும் செய்யபட்டுள்ளது.  
பயணிகள் கோயிலுக்கு அருகில் வந்ததும் முதலில் பார்ப்பது பாறையில் அமைக்கபட்டுள்ள பிரம்மாண்டமான விநாயகர் சிலை ஆகும். இந்த பாறை இங்கு இயற்கையாக இருந்ததாக கூறப்படுகிறது. அதைப் பார்க்கும்போது இங்கு விநாயகர் வலது பக்கம் சாய்ந்து தளர்வான நிலையில் அமர்ந்திருப்பது போல் தோன்றுகிறது. இங்கு அனுசுயா என்ற சிறிய கிராமம் உள்ளது. அங்குதான் இந்தக் கோயில் உள்ளது. நாகரா பாணியில் இக் கோயில் கட்டப்பட்டுள்ளது.
# சதி அனுசுயா கோயில், உத்தராகண்டம்

## தொன்மம்

அத்ரி முனி இங்கிருந்து சிறிது தூரத்தில் தவம் செய்து கொண்டிருந்த போது, அவரது மனைவி அனுசுயா பதிவிரதை தர்மத்தை பின்பற்றி இந்த இடத்தில் தங்கியிருந்தாக கூறப்படுகிறது. அனுசுயா தேவியின் மகிமையை மூவுலகமும் போற்றத் துவங்கியபோது, பார்வதி, லட்சுமி, சரசுவதி ஆகியோர் அனுசுயாவின் கற்பை சோதிக்க பிரம்மா, விஷ்ணு, சிவன் ஆகியோரை கட்டாயப்படுத்தினர் என்று கூறப்படுகிறது. தொன்மக் கதைகளின் படி, மும்மூர்திகளும் அனுசுயா தேவியை சோதிப்பதற்காக துறவிகள் வேடத்தில் அந்த ஆசிரமத்தை அடைந்தனர். உணவு உண்ண அழைத்த அனுசுயாவிடம் தாங்கள் உணவருந்த வேண்டுமானானல் அனுசுயா நிர்வாணமாக வந்து தன் மடியில் உட்கார வைத்து கட்டிப்பிடித்து ஊட்டிவிடுவேண்டும் என்று நிபந்தனை விதிக்கின்றனர். இதனால் அனுசுயாவுக்கு அவர்கள் மீது ஐயம் ஏற்படுகிறது. தன் ஞானப்பார்வையினால் வந்திருப்பது, பிரம்மா, விஷ்ணு, சிவன் ஆகியோர் என்பதை அறிகிறாள். அனுசுயா தன் கற்பின் வலிமையால் இந்த மூன்று தெய்வங்களையும் ஆறு மாத குழந்தைகளாக மாற்றுகிறாள். பின்னர் அனுசுயா மும்மூர்திகளுக்கும் அவர்கள் கேட்டதற்கு இணங்கியவாறே நிர்வாணமாக உணவளிக்கிறாள். முப்பெரும் தேவியரும் தங்கள் கணவர்கள் திரும்பி வராததால் கவலையுற்றனர். பின்னர் நாரதரின் ஆலோசனையின்படி, அவர்கள் தங்கள் கணவர்களை அவர்களின் அசல் வடிவத்தில் திருப்பித் தர அனுசுயாவிடம் வேண்டுகின்றனர். தன் கற்பின் பலத்தால், அனுசுயா மும்மூர்திகளை மீண்டும் பழைய நிலைக்கு கொண்டு வருகிறாள். அதற்கு நன்றிக் கடனாக முப்பெரும் தேவியர் மூன்று குழந்தைகளை ஒன்றாக இணைத்து ஒரே குழந்தையாக மாற்றுகின்றனர். மேலும் மூன்று தெய்வங்களின் முகத்தையும் அந்த உருவத்துக்கு அளிக்கின்றனர். அவரே தத்தாத்ரேயர் ஆவார். இந்த இடத்தில் குழந்தை பிறப்பு நடந்ததால் ஏராளமானவர்கள் குழந்தை வரம் வேண்டி வருகின்றனர்.